Jason Αντιγόνη

Ιάσων Δούσης ή Ιάσων-Αντιγόνη είναι Έλληνας ακτιβιστής, γνωστό για τον αγώνα του σχετικά με την κατάργηση του δυαδικού φύλου (άντρας-γυναίκα). Είναι άφυλο, μη-δυαδικό άτομο και μέλος του ΛΟΑΤ κινήματος στην Ελλάδα. Έγινε περισσότερο γνωστό όταν διεκδίκησε δικαστικά να αναγνωριστεί στο δελτίο αστυνομικής ταυτότητας το δικαίωμα του να αναφέρεται ως ουδέτερο φύλο. Επιπλέον, το Ιάσων Αντιγόνη, βρέθηκε στο κέντρο της προσοχής των ΜΜΕ κατά την διάρκεια ψήφισης νόμου από το Ελληνικό κοινοβούλιο για το δικαίωμα υοθεσίας παιδιών από ζευγάρια ιδίου φύλου.

 Το Ιάσων Αντιγόνη γεννήθηκε στην Αθήνα, στα μέσα της δεκαετίας του 80 και μεγάλωσε στο Κολωνάκι. Αποφοίτησε από Κολλέγιο Αθηνών και μετά παρακολούθησε το 2ο Πειραματικό Λύκειο της Αθήνας. Αποφοίτησε από το τμήμα Θεατρικών Σπουδών του Πανεπιστημίου Πάτρας με άριστα και συνέχισε τις σπουδές του στο θέατρο στην δραματική σχολή της Ρούλα Πατεράκη, από όπου πάλι αποφοίτησε με άριστα. Μετακόμισε στο Λονδίνο, όπου δούλεψε σε διάσημα gay-bar και εκεί ξεκίνησε το ενδιαφέρον του για τα ανθρώπινα δικαιώματα και τα δικαιώματα των ζώων. Επέστρεψε στην Αθήνα για να ξεκινήσει μεταπτυχιακά μαθήματα στο Καποδιστριακό Πανεπιστήμιο, σχετικά με τα ανθρώπινα δικαιώματα. Ερχόμενο στην Ελλάδα, έχοντας την εμπειρία του Λονδίνου, το Ιάσων-Αντιγόνη συνέχισε τις δράσεις που έμαθε στην αγγλική πρωτεύουσα, προκαλώντας εντάσεις στην γενική κοινωνία. Το Ιάσων Αντιγόνη εμφανιζόταν γυμνός σε διαδηλώσεις, γράφοντας σλόγκαν στο κορμί του και εμφανίστηκε σε μεγάλα τηλεοπτικά δίκτυα. Άλλαξε το όνομα του, προσθέτοντας το Αντιγόνη μετά το Ιάσων, από την αρχαία ηρωϊδα. Τον Νοέμβριο του 2017, το Ιάσων Αντιγόνη κατέφυγε στην δικαιοσύνη για να αφαιρεθεί το φύλο του από την αστυνομική ταυτότητα, και για να αναφέρεται ως ουδέτερο άτομο. Αυτό ήταν ένα μήνα αργότερα μετά την ψήφιση νόμου από την Βουλή, όπου δικαιούται κάποιος να αλλάξει το φύλο του στην ταυτότητα- το Ιάσων Αντιγόνη όμως ήθελε να αφαιρεθεί πλήρως. Το Ιάσων Αντιγόνη ήταν ο πρώτος ο οποίος ζήτησε για επίσημη αναγνώριση ως μη δυαδικό πρόσωπο. Σύμφωνα με το ίδιο, δεν ένιωθε ούτε άντρας ούτε γυναίκα. Προσδιορίζεται ως μη δυαδικό και πιο συγκεκριμένα ως άφυλο. Κατά την διαδικασία στο δικαστήριο, συνοδευόταν από τον Γρηγόρη Βαλιανάτο.Τον Φεβρουάριο του 2018, το δικαστήριο αποφάσισε υπέρ του Ιάσονος Αντιγόνη στο να ταυτοποιηθεί ως μη-δυαδικό άτομο καθώς και να αλλαχθεί το όνομα του στο δελτίο ταυτότητας, ωστόσο δεν έκανε δεκτή την αίτηση για διαγραφή του φύλου, επικαλούμενο την «έλλειψη σχετικού θεσμικού πλαισίου ατόμων μη κατατασσόμενων σε διακριτή περίπτωση μη-δυϊκής ταυτότητας φύλου (τρίτη καταχώρηση φύλου)». Το Ιάσων Αντιγόνη ήρθε στο κέντρο της προσοχής των ΜΜΕ κατά την διάρκεια της συζήτησης για νομοσχέδιο για υιοθεσία παιδιών από ΛΟΑΤ, στις 9 Μαϊου 2018. Κατά την διάρκεια των τοποθετήσεων, ο βουλευτής Κώστας Κατσίκης δήλωσε πως η ομοφυλοφιλία είναι εξίσου έγκλημα με την παιδοφιλία, κάτι που οδήγησε το Ιάσων Αντιγόνη να αποχωρήσει ως ένδειξη διαμαρτυρίας. Βνάτσιου, Κατερίνα (13 Μαΐου 2017). «Το Jason-Αντιγόνη μιλάει για το πώς είναι να είσαι non binary άτομο στην Αθήνα». Athens Voice. Ανακτήθηκε στις 14 Ιουνίου 2018. «Στο δικαστήριο σήμερα η πρώτη διαγραφή φύλου από ταυτότητα». Lifo. 1 Νοεμβρίου 2017. Ανακτήθηκε στις 14 Ιουνίου 2018. Κλόκας, Νίκος (1 Νοεμβρίου 2017). «Εξετάστηκε το πρώτο αίτημα για διαγραφή φύλου». Lambrakis Press Group. Ανακτήθηκε στις 14 Ιουνίου 2018. Θεοδοσίου, Κυριάκος (20 Φεβρουαρίου 2018). «ΣΥΝΕΝΤΕΥΞΗ JASON – ΑΝΤΙΓΟΝΗ: Ο πρώτος άνδρας στην Ελλάδα που με δικαστική απόφαση αναγνωρίστηκε το γυναικείο του όνομα στην ταυτότητα – Διεκδικεί να αναγνωριστεί και ως άφυλο άτομο». Lifo. Ανακτήθηκε στις 14 Ιουνίου 2018. news247 (2018). «Στη Βουλή το Jason - Αντιγόνη για την αναδοχή παιδιών». Ανακτήθηκε στις 14 Ιουνίου 2018. Φάκα, Κατερίνα (13 Φεβρουαρίου 2018). «Ο Τζέισον έγινε Αντιγόνη αλλά... παραμένει άντρας». Πρώτο Θέμα. Συνέντευξη του Jason Αντιγόνη στην εκπομπή «Late Night» Αρχειοθετήθηκε 2018-06-15 στο Wayback Machine. του Γιώργου Λιάγκα στον ΑΝΤ1